**GRAD LABIN**

**GRADSKO VIJEĆE**

**PREDSJEDNICA GRADSKOG VIJEĆA**

Labin, 28.10.2019.g.

***VIJEĆNIČKO PITANJE***

***Vijećnica: Tanja Pejić***

***Pitanje za gosp. Alena Golju; direktor 1. Maj Labin d.o.o.***

Prošlo je tek godinu dana nakon što je uveden novi sustav obračuna odvoza komunalnog otpada. U medijima prije četiri dana čitam kako je Vlada donijela novu Uredbu kojom će odvoz otpada poskupiti za veliki broj kućanstava, ali i dobar dio privrednih subjekata, posebno onih manjih.

To poskupljenje su najavila brojna komunalna društva prema svojim prvim izračunima. Isto tako, komunalna društva upozoravaju da će se ''dogoditi kaos'' s izmjenama cijena u rasponu od poskupljenja od preko 1.300 posto do smanjenja cijene od 99%.

Zanima me Vaš stav i potezi koje namjeravate poduzeti vi kao direktor našeg komunalnog društva, posebice s toga što znamo da Zakon o održivom gospodarenju otpada propisuje da se na korisnika javnih usluga primjenjuje Zakon o zaštiti potrošača (Zakon). <https://www.zakon.hr/z/193/Zakon-o-za%C5%A1titi-potro%C5%A1a%C4%8Da>

U ovom slučaju se pozivam na Članak 32. Zakona koji ovaj primjer svrstava u nepoštenu poslovnu praksu koja će bitno utjecati na ekonomsko ponašanje prosječnog potrošača.

**Pitanje:**

**Što vi kao direktor našeg komunalnog društva možete reći na ovakvu Uredbu Vlade te je li ona protivna Zakonu o zaštiti potrošača po osnovi koju sam navela, te kao takva ima i zakonske osnove za njeno rušenje?**

S poštovanjem !

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/ Tanja Pejić /